Malajski ljuskavac
Malajski ili javanski ljuskavac (lat. Manis javanica) je životinjska vrsta iz porodice Manidae.

Nastanjuje područje jugoistočne Azije, uključujući i države: Tajland, Indoneziju, Vijetnam, Laos, Kambodžu, Maleziju i Singapur. Živi u šumama i provodi većinu vremena u hranjenju ili spavanju na stablima.

Dužina tijela malajskog ljuskavca je do 65 cm, od toga do 56 cm može biti dužina repa, dok mu težina može doseći do 10 kilograma. Koža je gusta i prekrivena ljuskama. Iz kože rastu male dlačice. Pandže su jake i imaju sjajne nokte, kojima kopa u potrazi za mravima ili termitima. U ustima nema zube. Jezik je dug i ljepljiv, tako da njime hvata mrave i termite.

Prirodni neprijatelji malajskoga ljuskavca su: javanski tigar i oblačasti leopard.

Obično ima jedno ili dva mladunca godišnje. Prva tri mjeseca života, roditelji se brinu za mladunce. Odrasle jedinke obično žive osamljene te su aktivni noću.

Kada je u opasnosti, ljuskavac se sklupča u lopticu.

Izvori

Ljuskavci